نفسى افوق .. اصلى وابطل عادة وكلام ولاد اذاكر واجيب تقدير ابطل عياط وعقد نفسبةنفسى اخرج من الزون اللى حشرت نفسى فيهانفسى اوا اضحك وانبسطعاوزة افوقحاولت اتغير فشلت
الفشل الحقيقي هو الاستسلام وانقطاع الرجاء في رب العالمين ورحمته، والقنوط من لطفه وكرمه .. نعم، ليس سهلًا أن يغير الإنسان حياته بأكملها في غمضة عين، لكنه ليس مستحيلًا، وهناك آلاف عظيمة من العباد فعلوا ذلك، والحياة مجاهدة وكفاح، لذلك قال رب العالمين سبحانه وتعالى: "والذين جاهدوا فينا لنهدينهم سبلنا"، فالهداية لا تأتي إلا بعد مجاهدة، ومحاولة الإنسان للحظات ثم استسلامه لتيار الهوى والشهوات لا يحمل أي معنى من معاني المجاهدة .. مش لازم كل حاجة تتغير في يوم وليلة، بس على الأقل طالما ماشية على الطريق، وبتحاولي وبتقعي، وبتغيري حاجات ولو مع الضعف عن حاجات تانية فده خير، ومن أدمن طرق الباب يوشك أن يُفتح له .. وأيضًا بلاش خداع، وترك ذيول وأبواب مواربة، اغلقي كل باب يمكنك إغلاقه لو عايزة تتغيري فعلًا ومش تفشلي، اقطعي كلام وبحزم من أي شاب، امسحي الأرقام، بلوكات ع الفيس، كل باب .. بلاش القاعدة الشيطانية بتاعت (ما هي باظت بأه) .. حافظي على صلاتك ومناجاتك مهما عصيتي الله، مهما ضعفتي عن الالتزام بعهدك له جل وعلا .. كثير من اللخبطة في حياتنا وحتى معاصينا بتكون نابعة من أزمات نفسية عميقة بتولد كل الانتكاسات، ورقة وقلم، اكتبي مشاكل حياتك، وشوفي ممكن تصلحيها إزاي، اطلبي المساعدة من حد قريب .. الموضوع مش صعب إن شاء الله